POLICY 030/2015 RAADSBELEID 


ONDERWERP : BEROEPSGESONDHEID EN VEILIGHEID BESKERMENDE 

KLEREDRAG SPESIEIKASIES 

VERWYSING : 4 . 64.2 

BESLUIT NR : 16.6/12/2015 DATUM : 3 Desember 2015 

BELEIDSOOGMERK: Om die uitreiking van beskermende kleredrag aan amptenare te 

reguleer. 

BELEIDSEILOSOEIE EN BEGINSELS 

Die Raad wil 'n veilige en gesonde werksomgewing vir sy werknemers bevorder en onderhou. 

RIGLYNE 

1. Die Raad moet identifiseer waiter beskermende kleredrag nodig is om vir die veilige 
uitvoering van hul pligte, aan werknemers nil te reik. 

2. Die beskermende kleredrag wat identifiseer is, moet kosteloos aan werknemers voorsien 
word. 

3. Beskermende kleredrag moet by indiensneming uitgereik word, voordat die werknemer 
met enige gevaarhoudende pligte begin. 

4. Deeglike rekord moet van die uitreiking van beskermende kleredrag gehou word en 
Toesighouers wat beskermende klere uitreik moet die beskermende klerdragregister 
byhou. Die Beroepsgesondheid- en Veiligheidsafdeling moet kwartaalliks alle 
beskermende kleredrag-registers kontroleer en seker maak dat dit op datum en korrek is. 

5. Beskermende kleredrag word uitgereik om die werknemer te beskerm teen 
gevaarhoudende situasies en die werknemer moet die beskermende kleredrag wat aan 
hulle uitgereik is, dra vir die aktiwiteite waarvoor die beskermende kleredrag in terme 
van hierdie beleid uitgereik is. Werknemers wat nie die beskermende kleredrag, wat aan 
hulle uitgereik is dra nie, maak hulle skuldig aan n dissiplinere oortreding. 

6. Toesighouers wat gevaarhoudende werksareas betree, moet sorg dat hulle ook 
beskermende klere dra om hulself te beskerm. 

7. Beskermende kleredrag word vervang wanneer dit sodanig verslyt is dat dit nie meer aan 
die doel, waarvoor dit uitgereik is, voldoen nie. 

8. Beskermende kleredrag bly die eiendom van die Raad en verslete kleredrag moet 
ingeneem word. Personeel wat die Raad se diens verlaat, moet alle beskermde kleredrag 
wat aan hulle uitgereik is, inhandig voor hulle die werkplek die laaste keer verlaat. 

9. Beskermende kleredrag wat ingeneem is moet vernietig word, ten einde te verhoed dat 
dit weer in omloop kom en 'n gevaarhoudende situasie skep. 

10. Werknemers is verantwoordelik vir die goeie en netjiese toestand van die beskermende 
kleredrag wat aan hulle uitgereik is en mag dit nie misbruik of kwaadwillig beskadig nie. 



11. Beskermende kleredrag moet van goeie gehalte wees, ten eiende te verseker dat dit aan 
die doel beantwoord. 

PROSEDURE 

1. Die lys van beskermende kleredrag, soos per Bylae A, sal as riglyn dien vir die uitreiking 
van beskermende kleredrag aan werknemers. Die lys moet, soos en wanneer 
werksomstandighede dit vereis, hersien word. 

2. Werknemers wat weens mediese redes nie die tipe beskermende kleredrag wat deur die 
Raad in vooraad gehou word, kan dra nie, moet vertoe, volledige gesteun met mediese 
verslae, aan die Hoof Beroepsgesondheid- en veiligheid rig, wat dit verwys na die 
Sentrale Beroepsgesondheid- en veiligheidskomitee. Die Direksie sal die vertoe oorweeg 
en 'n besluit neem oor alternatiewe aanvaarbare beskermde kleredrag. 

3. Tydens die opstel van die jaarlikse begroting moet voorsiening gemaak word vir die 
koste van die beskermende kleredrag wat in elke afdeling benodig gaan word. 

4. Toesighouers moet 'n nuwe werknemer by indiensneming met nuwe beskermende 
kleredrag uitreik en moet toesien dat die werknemer nie enige gevaarhoudende take 
uitvoer voordat die nodige beskermende kleredrag uitgereik is nie. 

5. 'n Register, soos aangeheg in Bylae B, moet gehou word van alle beskermende kleredrag 
wat per afdeling uitgereik word en werknemers moet op die persoonlike beskermende 
kleredragregister teken vir beskermende kleredrag wat ontvang en ingehandig is. 

6. Toesighouers moet verseker dat werknemers die beskermende kleredrag wat aan hulle 
uitgereik is dra, vir alle aktiwiteite watarvoor dit uitgereik is. Werknemers wat nie die 
beskermende kleredrag wat aan hulle uitgereik is, dra nie, moet in terme van die Raad se 
dissiplinere beleid aangekla word. 

7. Toesighouers moet die beskermende kleredrag op 'n gereelde basis inspekteer en vervang 
sodra dit sodanig geslyt of beskadig is dat dit nie meer aan die doel waarvoor dit 
uitgereik is, beantwoord nie. 

8. Toesighouers moet beskermende kleredrag wat vervang word , inneem en op en op 'n 
veilige plek bewaar. Indien 'n werknemer die Raad se diens verlaat, moet die 
beskermende kleredrag wat aan horn uitgereik is, ingeneem word. Indien sodanige 
werknemer nie die beskermende kleredrag inlewer nie, moet die koste daarvan van sy 
finale salaris/betaling verhaal word. 

9. Beskermende kleredrag moet kwaartaalliks aan die Magas ynaf deling gelewer word, wat 
dit, onder toesig van 'n teenwoordiger van Interne Oudit, op 'n gepaste wyse sal vemietig. 

10. Toesighouers moet toesien dat werknemers hul beskermende kleredrag in 'n netjiese en 
skoon toestand hou en dit nie misbruik nie. Waar misbruik of kwaadwillige beskadiging 
van beskermende kleredrag vermoed word, moet dissiplinere stappe teen die werknemer 
ingestel word. 

11. Tender spesifikasies vir die aankoop van beskermende kleredrag moet die standaarde 
waaraan die kleredrag moet voldoen, spesifiseer. Spesifikasies moet op 'n gereelde basis 
deur die Sentrale Beroepsgesondheid-en veiligheidskomitee hersien word. 



12. Oorpakbroeke en -baadjies sal afsonderlik in voorraad gehou word en afsonderlik aan 
werknemers uitgereik word, omdat die broeke vinniger verslete raak as die baadjies. 

13. Spesifikasies van beskermende kleredrag sal soos volg wees: 

13.1. Blou oorpakbroek met oranje weerkaatsers 23cm vanaf die onderkant (soom) van broek. 

13.2. Blou oorpakbaadjie met oranje weerkaatsers tussen die elmboog en skouer. 

13.3. Denim oorpakbroek met oranje weerkaatsers 23cm vanaf die onderkant (soom) van 
broek. 

13.4. Denim oorpakbaadjie met oranje weerkaatsers tussen die elmboog en skouer. 

13.5. Warmbaadjies met oranje weerkaatsers tussen die elmboog en skouer en naam van 
Munisipaliteit //Khara Hais voor op die bors. 

14. Beskermende kleredrag wat daagliks gedra word, soos skoene, oorpakke, hoede, 
handskoene, ens, word aan 'n werknemer uitgereik. Dit is die werknemer se 
verantwoordelikheid binne die riglyne van die beleid en is nie uitruilbaar met ander 
werknemers nie. 

15. Twee stelle van die beskermende kleredrag wat daagliks gedra word, word by 
indiensneming aan 'n werknemer uitgereik. Sokkies word vier paar uitgereik. Klere word 
vervang sodra die items sodanig geslyt is dat dit nie meer die doel as beskermende 
kleredrag dien nie. 

16. Spesialiskleredrag soos sweishelms, versterkte lensbrille, gesigskerms, ens; wat slegs vir 
spesfieke take gebruik word, word in vooraad gehou en aan die persoon, wat die 
spesifieke aktiwiteit uitvoer, uitgereik. 

17. Warmbaadjies word as 'n reel net aan personeel wat nagskof buitemuurs verrig en snags 
bystanddiens buitemuurs verrig, uitgereik. Enige ander werknemer wat sodanige baadjie 
verlang, moet vertoe, volledig gesteun met motivering deur die direkte toesighouer, aan 
die Hoof Beroepsgesondheid- en veiligheid rig, wat dit verwys na die Sentrale 
Beroepsgesondheid- en veiligheidskomitee. Die Direksie sal die vertoe oorweeg en 'n 
besluit neem. 

ROLLE 

1. Munisipale Bestuurder as Aanspreeklike Persoon in terme van die Wet op 
Beroepsgesondheid- en veiligheid, 1993, (Wet 85 van 1993). 

2. Hoof Beroepsgesonheid- en Veiligheid as Aanspreeklike Persoon in terme van die Wet 
op Beroepsgesondheid- en Veiligheid, 1993, (Wet 85 van 1993) is verantwoordelik vir 
die uitvoering van die beleid. 

3. Sentrale Beroepsgesondheid-en Veiligheidskomitee moet die hersiening van die beleid 
aan die Raad voorle vir goedkeuring en spesifikasies vir beskermende kleredrag bepaal. 

4. Alle Personeel in Bestuurs-of Toesighoudende poste moet toesien dat die beleid 
uitgevoer word. 

5. Alle personeel wat beskermende kleredrag ontvang, is mede-verantwoordelik vir die 
uitvoering van die beleid. 

HERROEPINGS / WYSIGINGS 

Dat alle vorige beleidsbesluite in hierdie verband herroep word. 



